text: Motorvej får det glatte lag
  04 maj 2014 kl. 09.46
  Vejdirektoratet er gået i gang med at give motorvejen ved Vejle det sidste, afsluttende lag asfalt. Det er det sidste arbejde på udbygningen af strækningen mellem Skærup og Vejle, som i disse dage udføres om natten.
  De seneste nætter og altså også natten til søndag har asfalt-arbejderne knoklet på motorvejen syd for Vejle.
  Arbejdet vedrører strækningen i sydgående retning fra Fredericiavej (61A Vejle C) til Motorvejskryds Skærup og et kort stykke på omkring 700 meter i nordgående retning fra Motorvejkryds Skærup.
  Dermed får alle trafikanter en mere jævn køretur:
  - Vi ved godt, at turen sydpå især har været lidt ujævn, siden vi åbnede det tredje spor i efteråret. Dengang prioriterede vi at blive færdig med det tredje spor og dermed skabe ekstra plads for trafikanterne. På grund af efteråret og vinteren måtte vi vente med det sidste lag asfalt. Men det kommer nu, og det vil betyde en meget mere behagelig køretur, siger , projektleder i Vejdirektoratet Robin Højen Madsen.
  Asfaltarbejdet begynder ved Fredericiavej og fortsætter i sydgående retning. Stribearbejdet vil løbende blive udført, men der vil være strækninger med ny asfalt uden striber i korte perioder, hvilket trafikanterne skal være opmærksomme på.
  Arbejdet er færdigt den 15. maj, hvis vejret ikke driller for meget.
  Fakta om asfaltarbejdet:
  Så godt som alt arbejde bliver udført som aften- og natarbejde medtrafikomlægninger mellem kl. 19.00 og 06.00 på hverdage og mellem kl.19.00 og 08.00 i weekender.Grundlæggende gælder det, at trafikken bliver afviklet med to spor inordgående retning og i ét spor i sydgående retning, mens arbejdet er igang. Hastigheden i arbejdsperioden vil være 80 km/t. I dagtimerne viltrafikken køre normalt.To tilkørsler, en frakørsel og rasteplads Skærup bliver spærretUnder arbejdets fremdrift bliver det nødvendigt at spærre tilkørslen tilmotorvejen fra Fredericiavej (61A Vejle C) og til- og frakørslen vedGrønlandsvej (61B Vejle Syd) - begge steder i sydgående retning.Rampen ved 61 A vil være lukket 1. til 3. maj og ramperne ved 61B vilvære lukket 1. til 3. samt 7. maj.Spærringen af ramperne gælder kun i aften- og nattetimerne: klokken19.00 til 06.00 på hverdage og 19.00 til 08.00 i weekender.Desuden bliver det nødvendigt at lukke tilkørslen til rasteplads Skærup isydgående retning i to aftener og nætter, nemlig den 5. og 6. maj.For trafikanter fra Vejle vil rampelukningerne betyde, at man i dissenætter er nødsaget til enten at køre op til Vejle Nord for at komme påmotorvejen. Alternativt kan man benytte rute 170 til Kolding eller rute171 til Fredericia, hvis man skal sydpå.
  
  
  